Norske Intelligenssedler, 1810-08-03
Tjenestesøgende. En eenlig Person af 32 Aars Alder, der i flere Aar har tjent som Fuldmægtig paa en Embedsmands Contoir attraaer nu, formedelst indtrufne Forandringer, at tage en ny Condition ved indeværende Aars Udgang eller før, hos en Proprietair som Fuldmægtig og Regnskabsfører, eller Bogholder, enten paa et Handelscontoir eller ved et Jern- eller Glasværk &c., eller og ved et Saug, Mølle eller andet Landbrug. Hans Duelighed og Redelighed skal for det første godtgjøres med gode og paalidelige Attester, og siden med egen Erfarenhed.